**Obeležitev - dan Zemlje, 22. april 2018**

Pia: Pozdravljeni učenci in učenke na OŠ Sv. Trojica. Z vami sva Pia in Luka iz 3. r. Rada bi vas spomnila, da je v nedeljo, 22. aprila DAN ZEMLJE, ko se bi naj vsi Zemljani spomnili, kje in kako živimo in kako skrbimo na naš planet.

Luka: Letošnja tema je: **Kako zmanjšati število uporabe plastičnih vrečk?**

Pia: Ali veste, da vsako leto na svetu izdelajo približno 600 milijard plastičnih vrečk? Od tega jih povprečen evropski državljan v enem letu uporabi okoli 500. Vsako sekundo na svetu proizvedejo 8000 kilogramov plastike. Vsako minuto se proda milijon plastenk.

Luka: Povprečno plastično vrečko uporabljamo 30 min, kar je v popolnem nasprotju z njihovo dolgo življenjsko dobo, saj v naravi za razgradnjo potrebujejo 400 do 1000 let. Znanstveniki ocenjujejo, da bo do leta 2050 v morjih že več plastike kot rib.

Pia: Dejstvo je, da se pravilno reciklirajo le 4 % plastičnih vrečk. Preostale končajo v mešanih odpadkih (kjer se jih ne da reciklirati) in v naravi. Iz tega razloga pa so velika nevarnost za vsa živa bitja.

Luka: Letno zaradi plastičnih vrečk, ki so končale v morju, umre 100.000 morskih živali. Razlog? Zastrupitve, zadušitve ali zapletanje v te plastične nadloge. Pred kratkim so našli kita, ki je imel v svojem želodcu 30 kg plastike. Si predstavljate?

Pia: v 3. R. smo razmišljali, kako lahko mi, sami, pripomoremo k zmanjšanju uporabe plastičnih vrečk in plastike. Imamo naslednje predloge:

* Starše opomnimo oz. sami poskrbimo, da bomo šli v trgovino z vrečko za večkratno uporabo ali cekarjem.
* Pravilno ločujemo odpadke, saj s tem pripomoremo k recikliranju in ponovni uporabi izdelka
* Vodo si natočimo v steklene kozarce oz. v steklenice za večkratno uporabo in s tem zmanjšamo porabo plastičnih kozarcev
* Plastike nikakor ne mečemo v naravo.
* Opozorimo druge ljudi o nepravilnem ravnanju.

Pia: Tudi vi razmislite in najdite kakšen način ali predlog, kako lahko sami pripomorete k čistejši okolici doma in v šoli. Vsak korak šteje. Tudi tisti najmanjši. Nekdo nas bo opazil in nas začel posnemati. Širimo to ljubezen do narave. Ohranimo Zemljo čisto in zdravo.

Luka: Hvala za pozornost in lep dan še naprej !